Magijos ministerija
Rašytojos J. K. Rowling sukurtame fiktyviame Hario Poterio pasaulyje Magijos ministerija yra valdžios institucija skirta Magijos bendruomenei Didžiojoje Britanijoje. Pirmą kartą ši institucija paminėta knygoje Haris Poteris ir Išminties akmuo, o plačiau aprašyta knygoje Haris Poteris ir Fenikso brolija, kurioje Kornelijus Karamelė yra Magijos ministras. Visose knygose ministerija yra įvardijama kaip korumpuota ir akla institucija tikriems įvykiams vykstantiems burtininkų pasaulyje, kurie yra susiję su knygų serijos antagonistu. Šie valstybinės valdžios organai yra kilę iš kadaise veikusios „Burtininkų tarybos“ - seniausios žinomos valdžios Hario Poterio burtininkų pasaulyje.